open-index/open-wikipedia-markdown huggingface dataset:
Tjura

**Tjura** var det gamle bygdesentret i Grue kommune i Innlandet. 

Tjura åa er også navnet på åa ved stedet, den renner fra Frysjøen i øst og munner ut i Gardsjøen.

Der var det butikker, møller, sager og jernbruk. Stedet har en meget gammel historie, det fins skriftlige kilder fra Tjura åa og Aurbekkholen fra 1300-tallet, der en badstue er nevnt. Det ble bygget privat lysverk i åa, dette ble ekspropiert av Grue kommune som da bygde sitt eget kraftverk i åa 1919 dette ble en dyr fornøyelse, det ble for liten vanntilgang og verket ble lagt ned etter store tap for kommunen. Åa har i dag utspilt sin rolle som kraftkilde og fallrettighetene er ført tilbake til grunneierne. 

Da jernbanen kom i 1893, mistet Tjura sin rolle som bygdesentrum. Kirkenær med jernbanestasjon ble nå det nye bygdesentrumet.
Hans Munch

**Hans Munch** (født 5. juni 1654 i Torkildsrup, død 24. juni 1712) var biskop i Christianssand stift 1694–99 og deretter biskop i Oslo fra 1699 til 1712.

Han var født av foreldrene Niels Munch (1626&ndash;1682) og Karen Sadolin (d. 1685), gikk ut av skolen i Helsingør 1672 og ble magister 1677. I 1680 ble han sogneprest i Kalundborg, og siden han var gift med Sofie Amalie Moths søskenbarn Anna Aagaard, gjorde han karriere uten å være synderlig begavet. Han ble 1686 stiftsprost i Christiania, 1694 biskop i Kristiansand, hvor han fikk kongelig løfte om å forflyttes til Christiania, hvilket skjedde 1699. Året etter var han til stede ved Frederik IV's kroning og ble dr. theol. Under kongens opphold i Christiania 1704 holdt Munch en preken for ham, som ble karakterisert som mer passende for en landsbyprest enn for en biskop. Siden han var lite begavet og led av sovesyke, var også hans virsomhet som biskop av liten betydning. Hans ettermann fant regnskapene ureviderte fra 1698 til 1712, og den klage, som ble inngitt fordi han hadde ordinert «lidderlige personer» til kapellaner, viste seg i alle fall i ett tilfelle å være begrunnet. Kun én gang synes han å ha utvist noen iver, nemlig da det gjaldt å få den forhenværende London-prest Meidell, som var blitt kveker, ut av landet og hans skrifter konfiskerte. Oslo bispegård, som ikke hadde blitt reparert siden dens oppførelse 1623, fikk han satt i stand, og adskillige saker, som i arkeologisk henseende hadde interesse, gikk derved tapt. I Kristiansand hadde han samlet seg en formue, som han betydelig forøket ved sitt andre giftermål med Anna Andersdatter Gjerdrum (1661&ndash;1738).

## Referanser


## Kilder
**Dansk biografisk Lexikon*
Sophie Amalie Moth

**Sophie Amalie Moth** (født 28. mars 1654, død 17. januar 1719 på herregården Jomfruens Egede) var kong Christian Vs elskerinne, og var mor til bl.a. Ulrik Christian Gyldenløve.

## Biografi
Hun var datter av kongelig livlege (hoffmedicus) Poul Moth (se Moth) og Ida Dorothea Bureneus. Hennes far hadde vært den senere kong Christian Vs lærer, var livlege for Frederik III og ble i 1670 livlege for Christian V. Han døde imidlertid noen måneder senere. Etter dette arbeidet Sophie Amalies mor iherdig for at den 16 år gamle datteren skulle vekke den 24 år gamle kongens interesse, noe hun etterhvert lyktes med.

## Kongens elskerinne
Forholdet ble ikke lenge noen hemmelighet i hoffkretsene, men foreløpig trådte hun ikke mye frem; hun bodde en tid hos en søster, som var gift med proviantkommissær Nicholaus Bennich. Hennes stilling som kongens offisielt anerkjente elskerinne ble først slått fast ved Griffenfelds fall, da kongen forærte henne Samsø og 31. desember 1677 opphøyet henne til grevinne av Samsø; ved et åpent brev av 1. januar 1679 erklærte kongen dessuten sine barn med henne for sine naturlige barn med tilnavnet Gyldenløve.

Hun synes å ha vært temmelig ubetydelig og har visst heller ikke hatt noen som helst politisk innflytelse. Den innskrenket seg, så vidt man kan se, til å oppnå forskjellige personlige begunstigelser for hennes nærmeste slekt.

Etter kongens død levde hun et meget tilbaketrukket liv på Jomfruens Egede, etter sigende oppfylt av dyp anger over sitt tidligere liv.

## Barn
Hun ble mor til to sønner og tre døtre. Av døtrene døde to i ung alder, den tredje, Christiane Gyldenløve, ble gift med lensgreve Frederik Ahlefeldt (1662–1708). Sønnene var Christian Gyldenløve og Ulrik Christian Gyldenløve. Hun er også stammor til slekten Danneskiold-Samsøe.

## Referanser


## Eksterne lenker
* Biografi i Dansk Kvindebiografisk Leksikon
Max Streibl

**Max Balthasar Streibl** (født 6. januar 1932 i Oberammergau, Bayern, død 10. desember 1998) var en bayersk politiker (CSU).

Han studerte jus og økonomi og trådte 1955 inn i statstjenesten. I 1957 ble han medlem av CSU, og ble innvalgt i landdagen i 1962. Han var formann i Bayern for Junge Union fra 1961 til 1967, og var generalsekretær for CSU fra 1967 til 1971. Fra 1970 til 1977 var han miljøvernminister, og deretter frem til 1988 finansminister i Bayern. I 1988 etterfulgte han Franz Josef Strauss som ministerpresident. Han måtte gå av 27. mai 1993 på grunn av den såkalte *Amigo-affæren*. 10. desember 1998 døde han av et slaganfall, 66 år gammel.

## Publikasjoner
* *Verantwortung für alle. Die Freiheit fordert jeden*. Stuttgart 1980, ISBN 3-512-00601-9
* *Modell Bayern. Ein Weg in die Zukunft*. München 1985, ISBN 3-87249-094-X

## Referanser


## Eksterne lenker
* 
*
M3 Bradley

**M3 Bradley** er en amerikansk amfibisk oppklaringsvogn.  Den er basert på M2 Bradley og utviklet av FMC Corporation, og de første produksjonsvognene ble levert i 1981.

M3 Bradley er forskjellige fra M2 ved at i stedet for å bære seks-syv infanterister bak, så har M3 med to jegere, ekstra radioer, ammunisjon og ekstra missiler til TOW, Dragon eller FGM-148 Javelin.

De eneste eksterne forskjellene på vognene er at skyteskårene mangler på M3.

## Varianter
* M3
* M3A1 &ndash; færre periskoper, ABC-beskyttelse for hele mannskapet, ellers samme forbedringer som M2A1
* M3A2 &ndash; samme forbedringer som M2A2
* M3A3 &ndash; samme forbedringer som M2A3

## Eksterne lenker
* AFV Database (engelsk)
Cato Guntveit

**Cato Falck Guntveit** (født 6. august 1975) er en norsk tidligere fotballspiller. Han er kjent for sine mange sesonger i Brann hvor han spilte i flere ulike posisjoner og tidvis også var kaptein. Han har også spilt for Aberdeen og Fana.

## Sportsklubben Brann
Guntveit debuterte for Brann som 20-åring i 1995 og ble spesielt i tiden før Hallvar Thoresen ble sparket som trener, benyttet mye på sidebackene. Etter at Kjell Tennfjord tok over som Brann-trener ble det mindre spilletid på Guntveit, og i de neste sesongene var han mye inn og ut av laget. 

I 1998-sesongen fikk han igjen mulighet som back, men ble den store syndebukken da Brann tapte for Viking i den tradisjonsrike 16. mai-kampen. Han var så skuffet over sin egen innsats at han nektet å gå bak Branns parole under hovedprosesjonen i Bergen på 17. mai. Ironisk nok kom hans store gjennombrudd bare noen få uker etterpå. Guntveit ble flyttet opp på høyresiden av midtbanen av lagets nye trener Harald Aabrekk der han umiddelbart ble en suksess. Han fikk mye av æren for Branns gode høstsesong i 1998 og bidro sterkt til at Brann tok bronsemedaljen i eliteserien i 1999 og at klubben nådde cupfinalen sammen år.

## Aberdeen
Høsten 1999 ble han utenlandsproff i den skotske Premier League-klubben Aberdeen. Der markerte han seg som pliktoppfyllende spiller, men slet også i perioder med skader. 

## Retur til Brann
Sommeren 2002 bestemte Guntveit seg for å returnere til Brann, men det tok nesten et år før han ble spilleklar på grunn av en mystisk skade. Da han endelig kom på banen, fikk han mye av æren for at Brann gjorde en meget god høstsesong i 2003 etter en elendig start på sesongen.

I 2004 ble Guntveit Branns lagkaptein, men da Brann vant cupen var det uten Guntveit på banen under cupfinalen mot Lyn på grunn av for mange gule kort. Han beholdt kapteinsvervet til tross for at Brann hentet landslagskaptein Martin Andresen foran 2005-sesongen. Han fikk imidlertid store deler av 2005-sesongen spolert på grunn av skade. Senere avslørte Guntveit at han opplevde kapteinsrollen distraherte han fra sitt eget spillet og før 2006-sesongen ble kapteinsbindet tatt fra han og gitt til Andresen. 

Guntveit ble i Brann regnet som en spiller med en oppofrende spillestil, som er kjent for å gå på smarte løp. Samtidig ble det  pekt på at han manglet stabilitet. Han passet best som indreløper på midtbanen eller som kantspiller, men hans allsidighet gjorde at hans egenskaper ble ofret for Branns behov for en back de siste sesongene.

Høsten 2010 sluttet Guntveit i Sportsklubben Brann etter mange sesonger i klubben. Sin siste sesong var også tynget under skader og han var på banen i 14 kamper gjennom året. Han var likevel god da han var frisk og fikk tillit sentralt på midtbanen. 13. november ble han presentert som spiller for lokalklubben Øystese. Guntveit hadde også tilbud fra Løv-Ham og gamleklubben Fana men valgte Øystese mye på grunn av et nært vennskap til hovedtrener Håkon Østevold.

## Referanser


## Eksterne lenker
*
Philipp Mißfelder

**Philipp Mißfelder** (født 25. august 1979 i Gelsenkirchen, Nordrhein-Westfalen, død 13. juli 2015) var leder av de tyske konservative partienes ungdomsorganisasjon Junge Union fra 2002 til 2014 og ble medlem av det tyske parlamentet i 2005.

Etter Abitur (artium) i Bochum i 1999 avtjente han militærtjenesten i Berlin, og har siden 2000 studert historie i Berlin.

Han ble medlem av Junge Union i 1993, og av CDU i 1995. Mellom 1998 og 2000 var han formann for *Schüler Union*, de konservative partienes elevorganisasjon. Han er medlem av CDUs nasjonale styre siden 1999.

Han var katolsk, ble gift i 2006 og fikk i 2009 en datter.

## Referanser


## Eksterne lenker
* 
* 
* 
*
Tiana Benjamin

**Tiana Benjamin** (født 5. oktober 1984) er en engelsk skuespiller som spilte rollen som «Angelica Johnson» i *[[Harry Potter og Ildbegeret (film)|Harry Potter og Ildbegeret]]*. Hun har også hatt noen små roller i enkelte TV-serier.

## Filmografi
### Spillefilm
* 2005 *[[Harry Potter og Ildbegeret (film)|Harry Potter og Ildbegeret]]* (orig. *Harry Potter and The Goblet of Fire*), «Angelica Johnson»

### Fjernsynet
* *[[EastEnders]]*, «Chelsea Fox» 2006-
* *The Bill*, «Tania Baptiste» (episode «236», 12. august 2004)
* *Rose and Maloney*, «Scarlett» (episode # 1.3 19. juli 2004)
* *The Brief*, «Xansi Tucker» (episode «A Sort of Love» (episode # 1.4) 16. mai 2004)
* *The Last Detective*, «Carleen Romane» (episode «Christine» (episode # 2.1) 13. februar 2004)

## Referanser


## Eksterne lenker
*
Varemagasin

Et **varemagasin** er en detaljforretning med mange avdelinger og et bredt vareutvalg. Store varemagasiner kalles gjerne **varehus**. Varemagasiner selger ofte klær, møbler, elektronikk samt utvalgte produkter som kosmetikk, fotografiutstyr, smykker, leker og sportsutstyr. Frem til 1900 var det forbudt å etablere varehus i Wien, fordi man antok dette vil skape problemer for byens småbutikker. Dengang levde mer enn halvparten av Wiens befolkning av å drive sin egen forretning.

Noen varemagasiner er spesialisert innen én bransje, for eksempel som glass- eller skotøymagasin.

## Noen varehus
* Det første europeiske varemagasinet var Bon Marché som ble åpnet i Paris i 1852.
* Spanias største varehuskjede er El Corte Inglés.
* KdW (Kaufhaus des Westen) er Tysklands største varehus (kjedet med Karstad)

## Se også
* Kjøpesenter

## Referanser


## Eksterne lenker
* 
* Historien om ''Department Store''
Danielle Tabor

**Danielle Tabor**, enkelte ganger kreditert som **Danielle Taylor**, er en skuespiller som spilte rollen som Angelina Johnson i *[[Harry Potter og Fangen fra Azkaban (film)|Harry Potter og Fangen fra Azkaban]]*, *[[Harry Potter og Mysteriekammeret (film)|Harry Potter og Mysteriekammeret]]* og *[[Harry Potter og De vises stein (film)|Harry Potter og De vises stein]]*. I *[[Harry Potter og Ildbegeret (film)|Harry Potter og Ildbegeret]]* ble rollen spilt av Tiana Benjamin.

## Filmografi
* 2005 *Comic Relief: Red Nose Night Live 05* (TV), tenåringsjente
* 2004 *[[Harry Potter og Fangen fra Azkaban (film)|Harry Potter og Fangen fra Azkaban]]*, (orig. *Harry Potter and the Prisoner of Azkaban*), Angelina Johnson
* 2004 *[[The Mysti Show]]* (TV-serie), Peaceblossom
* 2004 *[[Landers]]*, Jenny (kreditert som Danielle Taylor)
* 2003 *[[UGetMe]]* (TV-serie), Suki
* 2002 *[[Harry Potter og Mysteriekammeret (film)|Harry Potter og Mysteriekammeret]]* (orig. *Harry Potter and the Chamber of Secrets*), Angelina Johnson (kreditert som Danielle Taylor)
* 2001 *[[Harry Potter og De vises stein (film)|Harry Potter og De vises stein]]*, (orig. *Harry Potter and the Philosopher's Stone*), Angelina Johnson (kreditert som Danielle Taylor)

## Referanser


## Eksterne lenker
*
2. divisjon fotball for menn 2006

**2. divisjon fotball for menn 2006** var den sjette sesongen 2. divisjon ble spilt med fire avdelinger. Klubbene fra Trøndelag og Nord-Norge ble skilt denne gangen, for å variere reisebelastningen.

## Opp- og nedrykk
Vinneren i hver avdeling rykket opp til 1. divisjon, mens tre lag fra hver avdeling rykket ned til 3. divisjon.

Opprykk: , ,  og 

## Avdeling 1

## Avdeling 2

## Avdeling 3

## Avdeling 4

## Toppscorere, uavhengig av avdeling
**27 mål:**
*Kenneth Kvalheim, Notodden

**23 mål:**
*Andreas Moen, Lørenskog
*Peter Samuelsson, Nybergsund
*Christian Torbjørnsen, Groruddalen

**22 mål:**
*Øystein Rogstad, Skeid

**20 mål:**
*Jarle Wee, Vard&nbsp;Haugesund

## Eksterne lenker
* NFFs oppsett
Johan Thorbjørnsen

**Johan Thorbjørnsen** (født 19. august 1983) er en norsk tidligere fotballspiller som spilte for klubber i Vestland, med unntak av et kort låneopphold i Sandefjord.

Han var i flere år i Brann og spilte i yngre år for klubbene Nymark og Årstad, mens han var utlånt til Hovding i 2003. Thorbjørnsen debuterte i eliteserien i første serierunde i 2005-sesongen, da Branns førstemålvakt (Håkon Opdal) var skadet. Thorbjørnsen fikk totalt 11 eliteseriekamper for Brann.

I 2002 ble han norgesmester for juniorer da Brann slo Bodø/Glimt 3-2 i finalen på Aspmyra stadion. Han satt på benken da Brann vant cupen i 2004, men siden han ikke hadde vært innpå i noen av kampene, fikk han ikke kongepokalen. Han var Branns andrevalg i mål fra samme år, da Ivar Rønningen ble solgt til Rosenborg.

I 2007-sesongen fikk Thorbjørnsen totalt ni kamper for Brann, hovedsakelig i NM og i UEFA-cupen. Den harde konkurransen med førstekeeper Håkon Opdal var hovedgrunnen til at Brann lånte Thorbjørnsen ut til Sandefjord i 2008-sesongen. I løpet de fem månedene han var der fikk han kun spille én cupkamp. Den samme sommeren hentet Brann tilbake Thorbjørnsen, på grunn av skadeproblemer hos de to andre Brann-målvaktene.

Thorbjørnsens kontrakt med Brann gikk ut etter 2009-sesongen. Han signerte da en ettårs-kontrakt med Løv-Ham. Etter å ha spilt samtlige kamper for klubben i 2010-sesongen forlenget han kontrakten med ett år, med opsjon på ytterligere ett år.

Etter 2011-sesongen ble Løv-Ham og Fyllingen slått sammen til FK Fyllingsdalen og Thorbjørnsen ble den nyopprettede klubbens første signering.
Etter to sesonger i Fyllingsdalen var Thorbjørnsen klubbløs en periode, før han signerte for Øystese høsten 2015. Han spilte tre sesonger for klubben før han gikk til Loddefjord i sin siste sesong. Thorbjørnsen la keeperhanskene på hylla etter 2018-sesongen.

## Referanser


## Eksterne lenker
*
Type 99

**Type 99** eller **WZ-123** (tidligere kalt **Type 98**) er en moderne kinesisk stridsvogn med en 125 mm kanon. Den ble først sett av vestlige observatører på en militærparade i Beijing 1. oktober 1999.

Stridsvognen likner russiske T-72 utvendig, men med et mye større og mer kantete tårn. Kanonen er utstyrt med automatlader, noe som gjør at mannskapet er på bare tre personer.  Kineserne melder at vognen veier rundt 50 tonn. Den er produsert av Norinco.

## Historie og utvikling

Type 99-prosjektet var basert på Tysklands Leopard 2 og tok hensyn til kinesiske analyser av Gulfkrigen (ifølge Armor Magazine). I 1999 ble det vist en lignende stridsvogn på kinesiske våpenmesser kalt Type 98 som mest sannsynlig var en prototyp til Type 99.

Stridsvognens nåværende status i kinesisk tjeneste er usikker. På den første paraden ble 18 vogner vist, og kineserne har ikke bekreftet hvor mange som er produsert eller i hvilket tempo de produseres.

## Teknisk

Vognføreren sitter framme i skroget, vognkommandøren sitter på høyre side av tårnet og skytteren på venstre side.

Kanonen har kaliber 125 mm og er utstyrt med en automatlader.

Motoren er en 1&nbsp;200 hk dieselmotor plassert bak i skroget.

Type 99 er utstyrt med et lasersystem til selvforsvar. Det består av en sensor som kan merke om vogna blir truffet av en laserbelyser. Dette er kuppelen oppå tårnet. Hvis vogna bli belyst, så dreier tårnet mot trusselen og bruker sin egen laser mot kilden. Laseren sitter i boksen oppå tårnet bak skytterens posisjon.

## Kilder

* Armor Magazine; *The Chinese Type 98 Main Battle Tank* mai/juni 2000
* Chinese Defence Today (lest 26. november 10:00)

## Eksterne lenker
* 

* China-Defense.com: The Chinese Type 98 Main Battle Tank (engelsk)
* The New Chinese Type 98 MBT: A Second Look Reveals More Details (engelsk)
Stadnamnlova

**Lov om stadnamn** (korttittel: **stadnamnlova** (forkortet: *stadnl*) eller **stedsnavnloven**) er en norsk lov som regulerer skrivemåten av stedsnavn i offentlig bruk. Den trådte i kraft 1. juli 1991.

Endringer i loven trådte i kraft 1. august 2006. Ny forskrift trådte i kraft 1. juni 2007.

Nye endringer i loven trådte i kraft 10. juni 2005 og 1. juli 2015.

Skrivemåter som er vedtatt i henhold til loven, skal føres inn i Sentralt stedsnavnregister.

## Eksterne lenker
* LOV 1990-05-18 nr 11: Lov om stadnamn.
* Forskrift til lov om stadnamn
* Rettleiing til forskrift om stadnamn
Masashi Kishimoto

**Masashi Kishimoto** (岸本斉史, Kishimoto Masashi, født 8. november 1974) er en japansk tegneserietegner. Han er opphavsmannen til den populære mangaserien *[[Naruto (manga)|Naruto]]*. Kishimoto debuterte som tegneserietegner i 1996 med *Karakuri*. Det neste serien hans, *Naruto*, ble utgitt i mangabladet *Shonen Jump*.

Hans tvillingbror Seishi Kishimoto tegner også manga. Han har blant annet stått bak serien *666 Satan*. Verkene til Seishi og Masashi Kishimoto har blitt karakterisert som svært like. I en av sine mangabøker skriver Seishi at grunnen til fellestrekkene i både *Naruto* og *666 Satan*, er at de begge to har blitt påvirket av de samme inspirasjonskildene da de vokste opp.

## Referanser


## Eksterne lenker
* 
*  NarutoFans biografi om Masashi Kishimoto
Albert Ballin

**Albert Ballin** (født 15. august 1857 i Hamburg i Tyskland, død 9. november 1918 samme sted) var en tysk skipsreder fra Hamburg. Han var generaldirektør for Hamburg-Amerika-linjen, og regnes som oppfinneren av cruiseskip.

## Liv og virke
Han ble født i en jødisk middelklassefamilie i Hamburg. Foreldrene var innvandret fra Danmark. Ballin var en av de mest betydningsfulle troende jøder i det tyske monarkiet, og en ivrig tysk patriot.

Før første verdenskrig startet stadig flere rederier å anskaffe cruiseskip til sine flåter.

Ballin pleiet personlig omgang med keiseren, og forsøkte å megle frem en overenskomst mellom England og Tyskland før utbruddet av første verdenskrig. Han var redd for å miste sine skip under eventuelle fiendtligheter til sjøs. Ballin ville ha en ordning der tyske og britiske passasjerskip skulle fortsette å kappes om å bli de beste passasjerbefraktere over Atlanterhavet, men at de ikke skulle konkurrere på det militære maritime område. Særlig realistisk var ikke denne planen. Utbruddet av krigen gjorde ham dypt desillusjonert og de siste årene av sitt liv så han sitt verk ødelagt over hele verden.

Redselen for ødeleggelsen - eller konfiskering - av hans livsverk av Hamburg-Amerika-linjeskip, kan ha bidratt til at Ballin tok en overdose sovetabletter to dager før krigsslutt, samme dag som keiseren bekjentgjorde sin abdikasjon.

Ballins anelser slo inn: Rederiets flaggskip, de tre SS ''Imperator'', SS ''Vaterland'' og SS ''Bismarck'' ble avstått som krigsbytte til Storbritannia og USA.

SS «Albert Ballin» var oppkalt til ære for ham, og det samme er gaten Ballindamm i Hamburg.

## Litteratur
* Franklin Kopitzsch, Dirk Brietzke: *Hamburgische Biographie. Personenlexikon. Band 1.* Hamburg 2001, S. 32ff, ISBN 3-7672-1364-8 
* Susanne Wiborg: *Albert Ballin*. Ellert & Richter, Hamburg 2000, ISBN 3-89234-945-2
* Lamar Cecil, *Albert Ballin; business and politics in imperial Germany, 1888-1918* (Princeton University Press, 1967)
* Bernhard Huldermann, *Albert Ballin* (Berlin: Gerhard Stalling, 1922)

## Referanser


## Eksterne lenker
* 
* Biografi fra Universität Hamburg
* Biografi på cosmopolis.ch
Paul Whitehouse

**Paul Whitehouse** (født 1958) er en walisisk komiker og skuespiller, godt kjent for sitt arbeid med Harry Enfield og som en av stjernene i BBC-programmet *[[The Fast Show]]*.

## Filmografi
### Fjernsyn
Whitehouse har jobbet fortrinnsvis for BBC, først som manusforfatter, deretter som skuespiller i show som *Harry Enfield's Television Programme*, hvor han utviklet et utall figurer, inkludert Mike Smash i *[[Smashie and Nicey]]*. I 1994 utvidet hans berømmelse seg, da han ble en del av skuespillerstaben i *The Fast Show*, hvor han spilte sammen med sin gamle venn fra universitetet, Charlie Higson. 

I 2001 og 2002 skrev og spilte Whitehouse i to serier av komedie-dramaet *[[Happiness_(TV-serie)|Happiness]]* for BBC, hvor han spilte en voice-over-skuespiller i midtlivskrise.

Whitehouse har skrevet, produsert og opptrådt sammen med Chris Langham) i komedie-dramaet *[[Help_(TV-serie)|Help]]* (2005), også dette for BBC. I dette showet innehar han 25 forskjellige roller, alle pasienter hos Langhams psykoterapeut, unntatt én, hvor han spiller Langhams psykoterapeuts psykoterapeut.

### Filmer (utvalg)
Whitehouse har hatt en rekke små roller i filmer, og her følger et utvalg:

* 20017 *[[Ghost Stories (film)|Ghost Stories]]* som Tony Matthews
* 2017 *[[The Death of Stalin]]* som Anastas Mikoyan
* 2016 *[[Alice Through the Looking Glass]]* som March Hare.
* 2015 *[[Mortdecai]]* som Spinoza
* 2010 * [[Alice i Eventyrland (2010)|Alice i Eventyrland]]* som March Hare.
* 2005 *[[Corpse Bride]]*, William Van Dort, Mayhew
* 2004 *[[Finding Neverland]]*, Stage Manager
* 2004 *[[Harry Potter og Fangen fra Azkaban (film)|Harry Potter og Fangen fra Azkaban]]* (orig. *Harry Potter and the Prisoner of Azkaban*), Ridder Callagal
* 2000 *[[David Copperfield (film)|David Copperfield]]*
* 2000 *[[Kevin & Perry Go Large]]* (orig. *Kevin and Perry Go Large*)
* 1999 *[[Robbie the Reindeer in Hooves of Fire]]*

## Referanser


## Eksterne lenker
* BBC – South East Wales – Hall of Fame  -side om Paul Whitehouse.
* BBC Comedy Guide .
*
Sitara Shah

**Sitara Shah** (født 21. januar 1991 i London) er en britisk skuespiller som spilte rollen som Parvati Patil i de første tre *[[Harry Potter]]*-filmene. Hun ble kun kreditert for sin opptreden i *[[Harry Potter og Fangen fra Azkaban (film)|Harry Potter og Fangen fra Azkaban]]*.

## Referanser


## Eksterne lenker
*
RISK

:*Se også [[Risk]] for brettspillet*

**RISK** (**Regulering av inngangsverdi med skattlagt kapital**) var en metode i det norske skattesystemet for å unngå at næringsinntekter blir dobbeltbeskattet.

Selskaper betaler skatt av overskuddet hvert år. Et overskudd som selskapet ikke betaler ut som aksjeutbytte (tilbakeholdt skattlagt kapital) vil føre til at selskapet får høyere verdi og dermed høyere aksjekurs. Ved kjøp og salg av aksjer må man betale skatt av et eventuelt overskudd. Hvis en aksje går opp i verdi på grunn av opplagret overskudd i bedriften, vil dette overskuddet bli dobbeltbeskattet fordi både bedriften (gjennom skatt på overskuddet) og aksjeeieren (gjennom skatt på verdistigningen) må skatte av dette.

For å unngå dette fastsettes et *RISK-beløp* hvert år av skattemyndighetene, som kan legges til kostprisen til en aksje når verdistigningen til aksjeeieren skal beregnes. Dermed vil den skattemessige verdistigningen bli så mye mindre at dobbeltbeskatning unngås.

Hvis et selskap betaler ut mye utbytte blir RISK-beløpet mindre og kan også bli negativt.

RISK ble innført da det ble vedtatt at det ikke skulle beregnes skatt på lovlig utbetalt utbytte fra og med 1992. Ordningen ble avviklet i 2005, og siste RISK-beløp ble beregnet 1. januar 2006, når det igjen ble innført en viss beskatning av utbytte.

## Se også

* Aksjonærmodellen
* Skjermingsfradrag

## Eksterne lenker
Hapag-Lloyd

**Hapag-Lloyd AG** er et tysk transport- og logistikkselskap med sete i Hamburg. Selskapet omfatter både cruiseskipsfart og containerskipsfart.

Selskapet oppstod i 1970 ved fusjon av to tradisjonsrike tyske rederier: Norddeutscher Lloyd (grunnlagt 1857) og Hamburg-Amerikanische Packetfahrt-Actien-Gesellschaft (HAPAG; bedre kjent som *Hamburg-Amerika Linie*, HAL, grunnlagt 1847).

I august 2005 gjorde TUI kjent at de ville kjøpe det kanadisk-britiske rederiet CP Ships, og legge det under Hapag-Lloyd, som dermed bli verdens 5. største containerrederi. Hapag-Lloyd var tidligere eid av TUI, men TUI har solgt seg ned til å bli en minoritesaksjonær.

## Historie

### Hapag

Hamburg-Amerikanische Packetfahrt-Actien-Gesellschaft ble grunnlagt av forretningsmenn i Hamburg i 1847 for transportvirksomhet over atlanteren.

I 1891 oppfant Albert Ballin cruiseskipet, senere tatt i bruk både av Hapag, Lloyd og andre rederier.

I 1910 ble Hapag involvert i flyproduksjon for første gang, og sponset Zeppelinere.
Under første verdenskrig ble hele Hapags flåte på 175 skip ødelagt, deriblant mange cruiseskip. Det førte til Ballins selvmord i 1918.

Under annen verdenskrig mistet selskapet sin flåte på nytt.

### Lloyd
Lloyd ble grunnlagt i 1856 i Bremen for transportvirksomhet mellom Bremerhaven og New York, og bygget en stor flåte som transporterte 240&nbsp;000 passasjerer over atlanteren bare i 1913.

Utbruddet av første verdenskrig førte til at hele rederiets flåte gikk tapt. Virksomheten ble tatt opp igjen i 1922. Under annen verdenskrig ble flåten igjen tapt.

### Hapag-Lloyd

Selskapene bygget seg opp igjen etter begge krigene. De fortsatte å konkurrere inntil de etablerte en felles containerlinje i 1968. I 1970 fusjonerte selskapene under navnet Hapag-Lloyd.

Konglomeratet grunnla i 1972 flyselskapet Hapag-Lloyd Flug, og kjøpte noen Boeing 727-fly for å fly sine passasjerer fra Tyskland til cruiseskipenes oppholdssteder. Flyselskapet begynte etterhvert også med regulære passasjerflyvninger.

Aksjemajoriteten i Hapag-Lloyd ble i 1998 overtatt av turismekonglomeratet TUI i Hannover. I 2002 ble Hapag-Lloyd et heleiet datterselskap. I 2004 ble det imidlertid planlagt å selge ut noen aksjer i selskapet. Per 2015 hadde TUI en aksjepost på ca. 14%.

## Datterselskaper
* Hapag-Lloyd Flug
* Hapag-Lloyd Express (HLX)
* Hapag-Lloyd Kreuzfahrten
* Hapag-Lloyd Container Linie
* Hapag-Lloyd Reisebüro

## Referanser


## Eksterne lenker
* 
* Die Geschichte der Hapag-Lloyd AG
* Die Welt: TUI will zum Containerriesen aufsteigen
SS «Albert Ballin»

**SS «Albert Ballin»** var et cruiseskip tilhørende Hamburg-Amerika-linjen. Det ble sjøsatt i 1923, og var oppkalt etter Albert Ballin, rederiets visjonære direktør og oppfinner av cruiseskip, som hadde begått selvmord i desperasjon over første verdenskrigs ødeleggelser i 1918.

«Albert Ballin» ble bygget av Blohm & Voss i Hamburg, og seilte på linjen Hamburg-New York. I 1928 ble en turistklasse introdusert, og en ny maskin øket skipets hastighet til 19 knop i 1929. I 1934 ble skipet forlenget med 50 fot og hastigheten øket til 21,5 knop.

Skipet ble omdøpt til «Hansa» av Hamburg-Amerika-linjens styre i 1935 fordi Albert Ballin var jøde. «Hansas» siste atlantiske tur var i 1939. I 1945 ble skipet satt inn i evakueringen av Gotenhafen, men gikk 6. mars på en mine utenfor Warnemünde og sank.

Vraket ble berget og gjenbygget av Sovjetunionen ca. 1949, og gitt navnet «Sovjetski Sojus». Dette skipet ble det største passasjerskip som seilte under sovjetisk flagg. Fra 1955 seilte skipet mellom Vladivostok og destinasjoner i Det fjerne østen. Det ble omdøpt til «Sojus» i 1980, men et år senere ble det hugget opp.

## Eksterne lenker
* 
*
Verne Troyer

**Vernon Jay «Verne» Troyer** (født 1. januar 1969 i Sturgis i Michigan, død 21. april 2018 i Los Angeles i California) var en amerikansk skuespiller og stuntmann som spilte i flere filmer. For det meste hadde han roller uten replikker. Troyer var født med akondroplasi, en form av kortvoksthet, og var kun 81,3&nbsp;cm høy.

Troyer vokste opp og gikk på skole i Centreville i Michigan. I 1987 ble han uteksaminert fra Centreville High School. I hans hjemby Centreville har filmfestivalen Verne Troyer Festival blitt kalt opp etter ham.

Troyers mest kjente rolle er Mini-Me i Austin Powers-filmene, en rollefigur som skal være miniatyr&shy;kloningen av Dr. Evil («dr. Ond»), spilt av Mike Myers. Han opptrådte også som Klotak i *[[Harry Potter og De vises stein (film)|Harry Potter og De vises stein]]*, den lille servitøren i *[[Frykt og avsky i Las Vegas]]*, og *[[Grinchen]]*.

Troyer var en kort periode i 2004 gift med *[[Playboy]]*-modellen Genevieve Gallen, men søkte om annullering av ekteskapsinngåelsen kort tid etter vielsen.

Troyer ble innlagt på sykehus 3. april 2018 med et høyt alkoholnivå i blodet, og døde der 21. april 2018. I oktober samme år meldte Los Angeles' coroner at dødsårsaken var selvmord ved alkoholforgiftning. Han skal ha slitt med depresjon og selvmordstanker. Gallen hevdet i 2009 at Troyer nesten drakk seg ihjel like etter de traff hverandre. I 2017 la han seg inn på avvenningsklinikk for å få hjelp mot alkohol-avhengigheten.

## Filmografi
* 2018 (planlagt utgivelse): *[[Hipsters, Gangsters, Aliens and Geeks]]* – keiser Beezel-Chugg
* 2015: *[[Gnome Alone (2015)|Gnome Alone]]* – gnomen
* 2012: *[[Keith Lemon: The Film]]* – Archimedes
* 2008: *[[The Love Guru]]* – Trener Punch Cherkov
* 2007: *[[Postal]]*
* 2004: *[[Karroll's Christmas]]* – Spike
* 2003: *[[Pauly Shore is Dead]]*
* 2002: *[[Austin Powers in Goldmember - mannen med det gyldne lem]]* – Mini-Me
* 2002: *[[Hard cash]]* (orig. *Run for the Money*) – Atilla
* 2001: *[[Bubble Boy]]* – Dr. Phreak
* 2001: *[[Harry Potter og de vises stein (film)|Harry Potter og de vises stein]]* – Klotak
* 2000: *[[Grinchen]]* – bandmedlem
* 1999: *[[Austin Powers – Spionen som spermet meg]]* – Mini-Me
* 1998: *[[Frykt og avsky i Las Vegas]]* – den lille kelneren
* 1997: *[[Men in Black]]* – sønnen til en utenomjordisk skapning
* 1996: *[[Bjelleklang (film fra 1996)|Bjelleklang]]* – den lille julenissen

### Som stuntmann
* 1998: *[[My Giant]]*
* 1997: *[[RocketMan]]*
* 1997: *[[Volcano (film)|Volcano]]*
* 1996: *[[Apestreker (1996)|Apestreker]]*
* 1995: *[[Masked Rider]]* (TV-serie)
* 1994: *[[Alene på by'n]]*

## Referanser


## Eksterne lenker
* 
*
Maria Jepsen

**Maria Jepsen** (født 19. januar 1945 i Bad Segeberg) er en tysk prest. Hun er verdens første kvinnelige evangelisk-lutherske biskop. Hun ble i 1992 biskop av Hamburg i den evangelisk-lutherske nordelbiske kirke, og forble i dette embede til hun i juli 2010 trakk seg tilbake.

Etter Abitur (artium) i 1964 i Bad Segeberg studerte Jepsen klassisk filologi og luthersk teologi ved Eberhard-Karls-Universität Tübingen, Christian-Albrechts-Universität Kiel og Philipps-Universität Marburg. Hun tok sin første teologiske eksamen i Kiel i 1970, og kom som vikar til Lemsahl-Mellingstedt. I 1972 tok hun sin andre teologiske eksamen, og ble sogneprest i Meldorf. I 1977 ble hun sogneprest i Leck, hvor hun virket til 1990. I 1991 ble hun prostinne i Hamburg-Harburg. Den 4. april 1992 ble hun valgt til etterfølger etter Peter Krusche som biskop av Hamburg. Hun ble gjenvalgt for ti nye år av synoden i 2002. Hun kunngjorde sin fratreden 16. juni 2010, etter at hun var blitt utsatt for kritikk i sammenheng med hennes håndtering av misbruksbeskyldninger mot en prest i hennes bispedømme.

Hun er siden 1972 gift med presten Peter Jepsen.

## Referanser


## Eksterne lenker
*
Aasmund Bjørkan

**Aasmund Karl Bjørkan** (født 3. juli 1973) er en norsk fotballtrener og tidligere fotballspiller som er assistenttrener for .

Bjørkan er fra Bodø og var sentral på Bodø/Glimts lag fra 1993 til 2005. I sine yngre dager var han en rask fotballspiller og en stadig trussel for bakrom og sidebacker. Etter 2005-sesongen la Bjørkan opp som fotballspiller på toppnivå. Foran 2006-sesongen inngikk Bjørkan i Glimts trenerapparat med særlig ansvar for Bodø/Glimts andrelag i 3. divisjon.

Fra 2009-sesongen ble han hovedtrener for  i 1. divisjon. Hans første sesong som trener for Alta endte klubben på sjetteplass i Norges nest øverste divisjon, eller 20.-plass totalt i norsk toppfotball – klubbens desidert beste sesong noensinne. De slo også Bodø/Glimt i cupen med 3-0 i 3. runde, før de tapte for  i neste runde. Han var spilleberettiget for Alta sesongen 2010. Foran 2011-sesongen ble han ansatt som manager for . Denne stillingen hadde han fram til 2012. 

Foran 2013-sesongen var Bodø/Glimt på utkikk etter en ny hovedtrener, og Bjørkan ble regnet som en sterk kandidat for denne stillingen. Da det ble klart at stillingen gikk til Jan Halvor Halvorsen, ble Bjørkan hentet inn som assistent for Halvorsen.

Etter 2015 sesongen takket Jan Halvor Halvorsen for seg etter 3 sesonger i Bodø/Glimt, og Bjørkan tok over som trener for førstelaget.

17. november 2017 tok han over jobben som sportslig leder for Bodø/Glimt. Tidligere assistenttrener Kjetil Knutsen tok over jobben som hovedtrener.

## Referanser


## Eksterne lenker
*
1566 Icarus

**Icarus**, eller **1566 Icarus**, er en asteroide. Den bruker omkring 460 dager på å gå rundt solen. Dens avlange bane er slik at den når den er nærmest solen er nærmere enn Merkur, men når den er lengst borte fra solen, er lenger unna enn Mars. 

Asteroiden ble oppdaget i 1949 av Walter Baade. Icarus er den latinske formen av det greske navnet Ikaros, som for øvrig var navnet på en mytisk person som tok på seg vinger og fløy for nær solen.

## Eksterne lenker
* 
*
Norsk Forfattersentrum

**Norsk Forfattersentrum** er en forening for skjønnlitterære og sakprosa forfattere i Norge. Foreningen formidler opplesningsoppdrag og forfatterbesøk på skoler, bibliotek, i foreninger og liknende samt arrangerer turneer, kunstnerseminarer og litterære festivaler. 

## Bakgrunn, medlemmer og aktiviteter
Norsk Forfattersentrum ble etablert i 1968 etter initiativ av forfatterne Einar Økland, Bjørn Nilsen, Dag Solstad, Kjell Askildsen, Arnljot Eggen og Tor Obrestad.

Norsk Forfattersentrum er en medlemsorganisasjon for forfattere, et serviceorgan for litteraturinteresserte, og et kompetansesenter for forfatter- og litteraturformidling. Alle norske forfattere som har utgitt skjønnlitterære bøker, kan søke om medlemskap (forutsetter ikke medlemskap i noen av forfatterforeningene). 

Forfattersentrum formidler forfattere til alle typer arrangementer, og bidrar også som en forskutterings- og faktureringstjeneste for medlemmene sine. Norsk Forfattersentrum omfatter over 1300 forfattere og har hovedkontor i Litteraturhuset i Oslo sentrum, og avdelingskontor på Sørlandet i Kristiansand, på Vestlandet i Bergen, i Midt-Norge i Trondheim og Nord-Norge i Tromsø. 

Kontoret i Bergen arrangerer hvert år blant annet De litterære festspill med årets festspilldikter som blir valgt av arbeidsutvalget ved avdelingskontoret. Trondheim arrangerer hvert andre år litteraturfestivalen ÆÅ Trondheim litteraturfestival, og kontoret i Tromsø arrangerer årlig Nordnorsk bokdag som ambulerer mellom de tre nordligste fylkene, samt samarbeidsarrangementer som Ordkalotten. Oslokontoret står for arrangeringen av Forfatterforelsinga, som det i 2011 og 2015 ble utgitt en antologi fra. Omkring halvparten av oppdrag registrert gjennom Forfattersentrum er skoleoppdrag. Norsk Forfattersentrum fikk oppgaven å være nasjonal aktør for litteraturformidlingen i Den kulturelle skolesekken i mai 2009.

Hedersprisen Wergelands åre ble innstiftet av Norsk Forfattersentrum i 1997 på initiativ fra Arne Ruste.

Daglig leder for Norsk forfattersentrum har siden 2006 vært Ingvild Christine Herzog. 

## Eksterne lenker
* 
* 
*  Litteraturbruket 
*  Kultur- og kirkedepartementet om Norsk Forfattersentrum 2003
NDF

**NDF** kan vise til:
*Norges Døveforbund
*Norske Dramatikeres Forbund
*Norsk Dusteforbund
*Norges Diabetesforbund (1984–2009) – tidligere offisielt navn for Diabetesforbundet
*Norges Dykkeforbund
*Nettverk for dyrs frihet
Richard Burns

**Richard Burns** (1971–2005) var en britisk rallyfører. Han ble verdensmester i 2001.

Allerede det første året han kjørte i det britiske rallymesterskapet, 1993, vant han fire seirer. Han ble den yngste britiske mesteren i rally. I 1994 debuterte han i VM-sirkuset.

Han fikk fabrikksete for Mitsubishi i 1998 og vant sin første VM-seier samme år i Rally Sardinia. Samme år vant han også Rally Storbritannia.

I 2001 ble han den første engelske verdensmester i rally da han kjørte for Subaru.

Etter 2003-sesongen måtte han gi seg i VM-sirkuset etter at det ble oppdaget at han hadde svulst på hjernen. Han gikk gjennom en vellykket operasjon og hadde håp om å komme tilbake i en rallybil.

Men 25. november 2005 – på dagen fire år etter at han vant sin VM-tittel – måtte han gi tapt for sykdommen.

## Referanser

## Eksterne lenker
*
Astrid Alma Aakra

**Astrid Alma Aakra** (født 29. september 1960 i Bergen) er en norsk tegner, animatør og filmskaper.

Astrid Aakra har studert kunsthistorie ved universitetet og har ellers utdannelse fra NRK. Hun har arbeidet som journalist, avistegner, TV-produsent og illustratør.

## Animasjon
Aakra debuterte som filmskaper i 1992 med kortfilmen *Komponisten*. I 1999 hadde hennes første animasjonsfilm, *Deep Shit*, premiere. Den vant samme år prisen som beste debutfilm på Oslo Animation Festival.

Hennes animasjonsfilm *Snill* fra 2006, som er basert på Gro Dahles bildebok *[[Snill]]*, fikk pris som beste norske kortfilm under Fredrikstad Animation Festival i 2007. Astrid Aakra har også animert store deler av Torill Koves *[[Den danske dikteren]]* som vant Oscar-pris i 2007.

Blant andre produksjoner på animasjonsfeltet har hun hatt regi sammen med Wiliam John Ashurst på *I ukjente farvann*, *På eventyr i Dypvannsgrotta* og*Tralles store dag*, som er tre episoder i serien av animasjonsfilmer om den lille redningsskøyta Elias.

## Filmografi
* 1992: *Komponisten* (*The Composer*), kortfilm
* 1998: *Deep Shit*, tegnefilm
* 2002: *Hell og lykke, herr Gorsky!* (*Good Luck, Mr Gorsky!*), tegnefilm
* 2006: *[[Snill]]*, tegnefilm etter en bok av Gro Dahle

## Referanser


## Eksterne lenker
*
Å, var jeg en sangfugl

**Å, var jeg en sangfugl** kan vise til:

* «Å, var jeg en sangfugl» – barnesang
* ''Å, var jeg en sangfugl'' – musikkalbum av Lars Lillo-Stenberg
Aslaug Låstad Lygre

**Aslaug Låstad Lygre** (født 12. desember 1910 i Lindås, død 19. desember 1966 i Bergen) var en norsk lyriker. Diktningen hennes fokuserer på de små og nære ting i tilværelsen, blant annet gjennom naturskildringer.

Hun tok først framhaldsskole, og i 1927 begynte hun på Fana Folkehøgskule. I 1932 tok hun eksamen fra Voss landsgymnas og to år senere eksamen fra handelsgymnas i Bergen. Hun bodde i Bergen det meste av livet og arbeidet i ti år som økonomimedarbeider i Vestlandske salgslag. Sviktende helse, blant annet som følge av tuberkulose, førte til at hun utover på 1940-tallet ikke kunne fortsette med slikt arbeid.

Hun hadde imidlertid stor skriftlig produksjon, foruten dikt skrev hun både noveller, artikler og kronikker. Hun fikk publisert en rekke små eventyr og fortellinger i barnebladene *[[Magne (barneblad)|Magne]]* og *[[Norsk Barneblad]]* og artikler, gjerne om historiske emner i Bergens Tidende og reisebrev og artikler i Gula Tidend.

Hun ble tildelt Statens kunstnerstipend i 1953, og dette ga henne anledning til å foreta en lengre reise i Mellom-Europa. I 1954 fikk hun gjennom Behrens' legat anledning til å foreta en reise til Sverige og Finland og Gyldendals legat i 1964 muliggjorde en reise til Danmark og Island året etter.

Aslaug Låstad Lygre ga ut seks diktsamlinger, alle i en intim, personlig og noen ganger melankolsk stil. Hun debuterte som dikter så sent som i 1943, med samlingen *No blømer alle rosene*.  Gjennombruddet kom med de litt tungsindige diktene i samlingen *Den einsame roaren* (1952).

Sitt mest kjente dikt, «Vi skal ikkje sova» skrev hun noen år tidligere (1948), da hun bodde omgitt av døende mennesker på Lyster sanatorium, hvor hun var innlagt for tuberkulose. Geirr Tveitt har satt melodi til dette diktet som senere er mer kjent under navnet «Vi skal ikkje sova bort sumarnatta».

Diktsamlingene hennes er også utgitt i samlingene *Dikt i utval* (Gyldendal, 1978) og *Dikt i Samling* (Norsk Bokreidingslag, 2005).

## Bibliografi

* 1943: *[[No blømer alle rosene]]* (diktsamling)
* 1948: *[[Eld av steinar]]* (diktsamling)
* 1952: *[[Den einsame roaren]]* (diktsamling)
* 1957: *[[Rit di rune]]* (diktsamling)
* 1960: *[[Fest i september]]* (diktsamling)
* 1964: *[[Primulakveld]]* (diktsamling)
*1978: *Dikt i utval*
*2005: *Dikt i samling*

## Priser
Aslaug Låstad Lygre ble tildelt Gyldendals legat i 1964.

## Referanser


## Eksterne lenker
* Biografisk artikkel i Nordhordland, 1. april 2005
Knarvikmila

**Knarvikmila** er et gateløp som arrangeres i Knarvik i Alver kommune hvert år første helga i september. I 2014 var det nesten 8000 deltakere årlig på de ulike arrangementene.

Arrangementet er fordelt på ulike løp over flere dager og omfatter både konferanse, barneløp, ungdomsløp, naturløype og asfaltløpene som går over 5, 10 kilometer og halvmaraton.

Halvmaraton ble arrangert for første gang i 2009. I 2010 ble det arrangert en gangmarsj/løp fra Fløyen til Knarvik Amfi på rundt 27 km. 

Helge Brekke regnes som initiativtaker og grunnlegger av Knarvikmila. 

## NM i halv maraton og NM 5km - 2025
I 2025 fikk arrangementet status som Norgesmesterskap i halvmaraton og 5km. Løpet blir gjennomført lørdag 21. juni 2025. 

## Referanser


## Eksterne lenker
* Knarvikmila.no
Todd Hamilton

**William Todd Hamilton** (født 18. oktober 1965) er en amerikansk profesjonell golfspiller.

Hamilton ble født i den lille byen Galesburg i Illinois og vokste opp i Biggsville i Henderson County, rett øst for Mississippi, der han gikk på skole samtidig som han lærte seg å spille golf på en 9-hullsbane. Han studerte senere ved University of Oklahoma og fortsatte å spille golf der.

Han ble profesjonell i 1987, men klarte ikke å bli medlem på den amerikanska PGA-touren. I stedet konkurrerte han internasjonalt i flere år, hovedsakelig i Japan. Etter åtte forsøk, da han var 38 år, kom han tilbake til kvalifiseringsskolen i 2003 der han for første gang lyktes å få sitt tourkort for medlemskap på PGA-touren.

Hamilton vant den 133. utgaven av *major*-turneringen The Open Championship på Royal Troon Golf Club i 2004. Han vant over Ernie Els etter playoff over fire hull. Etter seieren sa han «*Jeg forsøkte å se meg omkring og ta inn alle inntrykk. Jeg har vunnet turneringer rundt om i verden tidligere, men ingen som ligner denne. Så å bli vinner i The Open Championship er veldig spesielt*». 

Hamilton tok sin neste PGA-seier 14. mars 2004 i Honda Classic på Mirasol Country Club i Palm Beach Gardens i Florida. Han gjorde da birdie på de to siste hullene og vant med ett slag over Davis Love III.

## Meritter
### Seire på PGA-touren
* 2004: *[[The Open Championship]]*; Honda Classic

## Eksterne lenker
*
Dramatikerforbundet

**Dramatikerforbundet**, tidligere **Norske Dramatikeres Forbund** (**NDF**), er et LO-forbund for forfattere som arbeider med dramatikk. Forbundets formål er å ivareta medlemmenes kunstneriske og økonomiske interesser, samt fremme norsk samtidsdramatikk. 

## Medlemskap
Medlemskap i forbundet oppnås for den som har fått oppført minst ett helaftens skuespill eller en egen dramatisering av roman eller lignende på et profesjonelt norsk teater. Videre er forfattere av egne filmmanus og TV-serier kvalifisert for medlemskap. 

## Historie
Forbundet ble stiftet i 1938 og organiserer i dag over 320 dramatikere innenfor sceneteater, film, radio og fjernsyn. 

Forbundet ble opptatt som medlem i LO i 2016.

## Forbundsledere
*1938&ndash;1940: Alex Brinchmann
*1946&ndash;1967: Alex Brinchmann
*1967&ndash;1972: Arne Skouen
*1972&ndash;1986: Nils-Reinhardt Christensen
*1986&ndash;1987: Kristin Bielenberg Søhoel
*1987&ndash;1990: Rolf Losnegård
*1990&ndash;1992: Kristin Bielenberg Søhoel
*1992&ndash;1998: Kjell Kristensen
*1998&ndash;2002: Eva Sevaldson
*2002&ndash;2006: Inger-Margrethe Lunde
*2006&ndash;2012: Gunnar Germundson
*2012&ndash;2022: Monica Boracco
*2022–: Ellisiv Lindkvist

## Referanser


## Eksterne lenker
* 
*
Norsk forening for komponister og tekstforfattere

**Norsk forening for komponister og tekstforfattere** (**NOPA**) er en forening for populærkomponister og sangtekstforfattere i Norge. Foreningen skal fremme norsk skapende tonekunst, musikkverk og tekst i musikkverk, styrke faglige fellesskap, skape møteplasser og arbeide for medlemmenes kunstneriske og økonomiske interesser. Det innebærer blant annet arbeid med opphavsrettslige spørsmål, utdeling av priser og stipendier, samt økonomisk støtte til ulike prosjekter. 

Foreningen organiserer i dag over  medlemmer som skaper musikk på alle språk og i alle sjangre. Felles for NOPAs medlemmer er at de oppretter sin egen arbeidsplass, de fleste som selvstendig næringsdrivende eller frilansere. 

NOPA er medlemsorganisasjon under TONO og søsterorganisasjon av Norsk Komponistforening og Musikkforleggerne. Foreningen er dessuten tilknyttet Nordisk Populærautorunion.

## Prisutdelinger
NOPA deler ut prisene NOPAs hederspris, NOPAs tekst- og musikkpris, NOPA-stipendet og NOPAs formidlingspris. I tillegg er NOPA med å dele ut Prøysenprisene (Prøysenprisen / Teskjekjerringprisen / Alf Prøysens Ærespris) sammen med Norsk Viseforum, Norske Barne- og Ungdomsbokforfattere (NBU) og Prøysenhuset og Kardemommestipendiet på vegne av Egner-familien. Foreningen har tidligere delt ut prisen Årets verk.

## Historikk
NOPAs forløper Norsk Slagerkomponistforening ble stiftet i 1937 etter initiativ fra komponister som Kristian Hauger, Jolly Kramer-Johansen og Bjarne Amdahl. Foreningen skiftet navn til TONOs Populærkomponister i 1949 og senere til Foreningen Norske Underholdningskomponister (FNUK). I 1957 ble NOPA etablert som en paraplyorganisasjon for FNUK, TONOs Forfatterlag, Norsk Filmkomponistforening (alle tre TONO-foreninger) og Norsk Revyforfatterforening. Norsk Filmkomponistforening ble senere innlemmet i FNUK og i 1983 fusjonerte FNUK og TONOs Forfatterlag i det som i dag er NOPA.

## Styret (per desember 2021)

## Referanser
Tom Lehman

**Tom Lehman** (født 7. mars 1959) er en amerikansk profesjonell golfspiller.

Lehman er født i Austin, Minnesota. Han ble profesjonell i 1982 og høydepunktet i karrieren hans kom da han vant *major*-turneringen The Open Championship i 1996. Seieren førte til at han lå som nr.&nbsp;1 på verdensrankingen i golf i en uke og i 2005 var han nr.&nbsp;16 på listen over mest innspilte penger i karrieren. Han har vunnet fem turneringer på PGA-touren, blant annet The Tour Championship og The Memorial Tournament, samt major-turneringen The Open Championship. 

I 2009 debuterte Lehman på Champions Tour med en seier i Liberty Mutual Legends of Golf sammen med Bernhard Langer. Sesongen etter vant Lehman major-turneringen Senior PGA Championship. I alt har han vunnet fem turneringer på seniortouren. Totalt har han vunnet 27 profesjonelle turneringer.

Lehman var kaptein for USAs Ryder Cup-lag i 2006.

Ved siden av golfen driver han banearkitektfirmaet Lehman Design Group.

## Meritter
### Seire på PGA-touren
* 1994: The Memorial Tournament
* 1995: Colonial National Invitation; The Tour Championship
* 1996: **[[The Open Championship]]**
* 2000: Phoenix Open

### Seire på Europatouren
* 1997 Loch Lomond World Invitational

### Seire på Champions Tour
* 2011 Allianz Championship, Mississippi Gulf Resort Classic, **Regions Tradition**
* 2010 **Senior PGA Championship**
* 2009 Liberty Mutual Legends of Golf

### Seire på [[Nationwide Tour]]
* 1990: Ben Hogan Reflection Ridge
* 1991: Ben Hogan Gulf Coast Classic; Ben Hogan South Carolina Classic; Ben Hogan Santa Rosa Open

### Ryder Cup
* 1995, 1997, 1999

### Presidents Cup
* 1994, 1996, 2000

### Utmerkelser
* 1991: Nationwide Tour Player of the Year
* 1996: PGA Tour Player of the Year
* 2001: Charles Bartlett Award

## Referanser


## Eksterne lenker
*